На основу члана 44. Закона о култури („Службени гласник Републике Србије“, број 72/09, 13/16 и 30/16), члана 37. Статута Града Ниша ("Службени лист Града Ниша", број 88/08, 143/16 и 18/2019) и члана 15. Одлуке о оснивању Народнoг позоришта Ниш ("Службени лист града Ниша", број 2/11 и 115/16)

Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

I **ДАЈЕ СЕ САГЛАСНОСТ** на Изменe и допунe Плана и програма рада Народнoг позоришта Ниш за 2019. годину, број 01-1104 који је донео Управни одбор ове установе, на седници одржаној 19.04.2019. године.

II Изменe и допунe Плана и програма рада Народнoг позоришта Ниш за 2019. годину реализоваће се у складу са Финансијским планом ове установе за 2019. годину.

III Решење доставити установи Народно позориште Ниш. Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

Мр Раде Рајковић

***О б р а з л о ж е њ е***

Управни одбор Народног позоришта Ниш, на седници одржаној 19.04.2019. године, донео је Изменe и допунe Плана и програма рада Народнoг позоришта Ниш за 2019. годину, број 01-1104.

Предложене Измене и допунe Плана и програма рада Народнoг позоришта Ниш за 2019). годину односе се на Премијерни део Плана и програма рада ове установе, уз следеће образложење:

Премијерна представа Пазарни дан Александра Поповића брише се из Премијерног дела Плана и програма рада за 2019. годину из разлога висине ауторског хонорара за откуп текста. Наиме, наследници писца захтевају већи износ за ауторска права за постављање планираног драмског дела у односу на расположива финансијска средства којим располаже Позориште.

Премијерна представа „ВЛАСТ И ЊЕНА ОПОЗИЦИЈА“ по тексту „ПР ИЛИ ПОТПУНО РАСУЛО“ - Небојше Ромчевићића у режији Егона Савина чија би премијера била изведена средином октобра ове године, креће се у оквиру расположивих и планираних средстава.

Припрема премијере представе „Власт и њена опозиција“ у режији Егона Савина, неће захтевати ангажовање додатних средстава из буџета Града.

Имајући у виду да су Измене и допунe Плана и програма установе Народно позориште сачињене у складу са законом, прописима Града и циљевима оснивања Установе, предлаже се доношење решења о давању сагласности на Изменe и допунe Плана и програма рада Народнoг позоришта Ниш за 2019. годину.

СЕКРЕТАР

Небојша Стевановић